ກອງປະຊຸມຫນ່ວຍງານສະເພາະກິດການພັດທະນາການທ່ອງທ່ຽວ
ກົມພັດທະນາການທ່ອງທ່ຽວ, ກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ (ຖວທ) ໄດ້ຈັດກອງປະຊຸມຫນ່ວຍງານສະເພາະກິດການພັດທະນາການທ່ອງທ່ຽວຂຶ້ນ ໃນວັນທີ 17 ພະຈິກ 2017 ທີ່ຫ້ອງປະຊຸມຊັ້ນ 4, ກະຊວງ ຖວທ. ມີຜູ້ເຂົ້າຮ່ວມທັງຫມົດ 23 ທ່ານ, ເຊິ່ງປະກອບມີພາກລັດ, ພາກທຸລະກິດ, ໂຄງການ ແລະ ອົງການຈັດຕັ້ງສາກົນ.
ກອງປະຊຸມໄດ້ລະດົມແນວຄວາມຄິດເພື່ອສ້າງແຜນກິດຈະກຳການພັດທະນາການທ່ອງທ່ຽວ ປີ 2018, ເຊິ່ງປະກອບມີ
- ການສ້າງນະໂຍບາຍ ແລະ ມາດຖານການທ່ອງທ່ຽວແບບມີຄວາມສຳນຶກຮັບຜິດຊອບ
- ການສ້າງແຜນກິດຈະກຳການຈັດຕັ້ງປະຕິບັດ ແລະ ຕິດຕາມການປະຕິບັດມາດຖານການທ່ອງທ່ຽວແບບມີຄວາມສຳນຶກຮັບຜິດຊອບ
- ການສ້າງແຜນກິດຈະກຳການປຸກຈິດສຳນຶກການທ່ອງທ່ຽວແບບມີຄວາມສຳນຶກຮັບຜິດຊອບ
- ການສ້າງມາດຕະຖານແຫ່ງຊາດ ແລະ ລະບົບການຢັ້ງຢືນການທ່ອງທ່ຽວສີຂຽນໃນຂະແຫນງການບໍລິການ
- ການສົ່ງເສີມພຶດຕິກຳການທ່ອງທ່ຽວແບບມີຄວາມສຳນຶກຮັບຜິດຊອບ
ແຜນກິດຈະກຳດັ່ງກ່າວຈະຖືກນຳສະເຫນີໃນກອງປະຊຸມເຄືອຂ່າຍພັດທະນາ, ສົ່ງເສີມ ແລະ ຄຸ້ມຄອງຈຸດຫມາຍປາຍທາງການທ່ອງທ່ຽວປະຈຳປີ 2017 ເຊິ່ງຈະໄດ້ຈັດຂຶ້ນໃນວັນທີ 8 ທັນວາ 2017.